Üüdibe
Üüdibe on küla Saare maakonnas Saaremaa vallas, Sõrve poolsaare kitsaimas kohas. Enne Eesti omavalitsuste haldusreformi 2017. aastal kuulus küla Salme valda. 1977–1997 oli ametlikult Läätsa osa. Ajalooliselt asus küla Anseküla kihelkonnas. Külas asuvad Ungru-Pagila tankitõrjeliini jäänused. Külas on ka kultuurimälestiseks tunnistatud Massinõmme kalmistu. Aastast 2005 on külas Läätsa tuulepark.